b'\n_START_ARTICLE_\nKo\xc5\xa1arka\xc5\xa1ki klub Plama-pur Ilirska Bistrica\n_START_PARAGRAPH_\nKK Plama-pur Ilirska Bistrica je slovenski ko\xc5\xa1arkarski klub iz Ilirske Bistrice, ki je bil ustanovljen leta 1950 pod imenom TVD Partizan Il. Bistrica. Leta 1962 se je klub preimenoval v Ko\xc5\xa1arkarski klub Lesonit. V sezoni 1964/1965 je klub nastopal v tedanji prvi jugoslovanski zvezni ligi (Prva savezna ko\xc5\xa1arka\xc5\xa1ka liga). Klub je prenehal obstajati v osemdesetih letih, zaradi prehoda igranja ko\xc5\xa1arke iz zunanjih igri\xc5\xa1\xc4\x8d v dvorane. Klub je bil na novo ustanovljen leta 1996 kot Ko\xc5\xa1arkarski klub Ilirska Bistrica, leta 1997 pa se je preimenoval v sedanje ime. Od leta 2001 do 2013 je igral v slovenski tretji ligi. V sezoni 2012/2013 je klub osvojil naslov zmagovalca 3. SKL - Zahod in napredoval v 2. SKL. V sezoni 2013/2014 je klub sezono kon\xc4\x8dal na drugem mestu 2. SKL ter se udele\xc5\xbeil kvalifikacij za napredovanje v Ligo Telemach, kjer je zabele\xc5\xbeil \xc5\xa1tiri poraze. V sezoni 2014/2015 je klub sezono kon\xc4\x8dal na sedmem mestu 2. SKL.'